SVI ล้มแผนซื้อหุ้นคืน-แจงต้องใช้เงินปรับปรุงรง.เครื่องจักรหลังเหตุการณ์เพลิงไหม้
SVI ล้มแผนซื้อหุ้นคืน 200 ล้านหุ้น แจงต้องใช้เงินปรับปรุงโรงงาน เครื่องจักรหลังเหตุการณ์เพลิงไหม้
11 ก.ย. 2558

บริษัท เอสวีไอ จำกัด (มหาชน) หรือ SVI ระบุว่า ตามที่มติที่ประชุมคณะกรรมการครั้งที่ 1/58 เมื่อวันที่ 28 ม.ค.58 ได้อนุมัติโครงการซื้อหุ้นคืนเพื่อบริหารการเงิน โดยมีวงเงินสูงสุดที่จะใช้ในการซื้อหุ้นคืน 1 พันล้านบาท จำนวนหุ้นที่จะซื้อคืนจำนวนไม่เกิน 200 ล้านหุ้น มูลค่าที่ตราไว้หุ้นละ 100 บาท จำนวนหุ้นที่จะซื้อคืนคิดเป็นร้อยละ 8.83 ของหุ้นที่จำหน่ายได้แล้วทั้งหมด ณ วันที่ 31 ธ.ค.57 ซึ่งกำหนดระยะเวลาที่จะซื้อหุ้นคืนตั้งแต่วันที่ 2 มี.ค.58-1 ก.ย.58 โดยจะซื้อในตลาดหลักทรัพย์นั้น
บัดนี้ได้ครบกำหนดระยะเวลาที่คณะกรรมการอนุมัติแล้ว บริษัทระบุว่า บริษัทไม่ได้ดำเนินการซื้อหุ้นคืนดังกล่าว เนื่องจากหลังเกิดเหตุเพลิงไหม้บริษัทมีความจำเป็นต้องใช้เงินจำนวนมากในหารปรับปรุงโรงงาน ซื้อเครื่องจักรอุปกรณ์ต่างๆ และวัตถุดิบมาทดแทนของเก่าที่เสียหาย ดังนั้นบริษัทจึงประกาศสิ้นสุดโครงการซื้อหุ้นคืนเพื่อบริหารทางการเงินดังกล่าว